ועדת העבודה, הרווחה והבריאות, כנסת 16, פרוטוקול מספר 302, 2004-12-07 10:30

שאול יהלום: שלום, אני פותח את ישיבת הוועדה.

שאול יהלום: אנחנו עוסקים היום בתקנות הבטיחות בעבודה, איסור עבודה בחומרים מסרטנים מסוימים.

שאול יהלום: קיימנו כבר ישיבה בנושא, בה ביקש שר התמ"ת לאשר שתקנות מסוימות, המורות להפסיק שימוש בעצים שטיפלו בהם בחומר מסרטן.

שאול יהלום: אנחנו לא אישרנו את התקנות, כי אנחנו אמרנו שאנחנו צריכים לשמוע את האנשים שמתעסקים עם העצים האלה ולראות, אולי יש להם עוד מלאי שלם של העצים האלה.

שאול יהלום: ערכנו עוד ישיבה למען האנשים שהאלה, שחברת ישכול וחברת החשמל מייצגים אותם.

שאול יהלום: קיבלנו מכתב מאיגוד לשכות המסחר, מאת עמית אבנר, מנהל תחום ענף העץ.

שאול יהלום: שם נאמר: "בהמשך לסדר היום ולהזמנתנו, ברצוני להודיע שלענף העץ באיגוד לשכות המסחר אין התנגדות לתיקון התקנות הנ"ל.

שאול יהלום: תודה על הזמנתכם".

שאול יהלום: אני רוצה שתתנו קודם תזכורת בנושא התקנות.

ליאורה עופרי: בשנת 2002 היה תיקון תקנות הבטיחות בעבודה-איסור עבודה בחומרים מסרטנים מסוימים, שאסר שימוש בתכשיר לשימור או לחיסון עץ.

ליאורה עופרי: בתיקון הנוכחי, אנחנו מבקשים איסור שימוש גם בעץ שחוסן בתכשירים האלה.

ליאורה עופרי: מיד אחרי התיקון הראשוני, ניסינו לראות איך אנחנו אוסרים את השימוש בדרך המהירה, שלא בהכרח על פי תיקון התקנות.

ליאורה עופרי: זה באמת נעשה בדרך של תיקון צו ייבוא חופשי, שאסר ייבוא של עצים שחוסנו בחומר.

ליאורה עופרי: זהו גורם נוסף להשלמת התמונה של איסור השימוש בעצים האלה.

ליאורה עופרי: משנת 2003, לא אמור להיות ייבוא של אותם עצים.

ליאורה עופרי: עכשיו אנחנו אוסרים גם שימוש באותם עצים שחוסנו בחומרים האלה.

יגאל יאסינוב: למה משמשים העצים האלה?

יגאל יאסינוב: אני הבנתי שהם משמים רק לעמודי חשמל.

אורנה מצנר: מדובר בעמודי תקשורת, עמודי חשמל, עץ לבנייה, ריהוט גן, מתקני משחקים וכו'.

אורנה מצנר: יש לזה שימוש רחב.

שאול יהלום: האם יש מישהו שמתנגד לתקנות?

אריה אלדד: השאלה היא מה קורה עם מתקנים קיימים.

ליאורה עופרי: כרגע, אין דרישה להוריד אותם.

שאול יהלום: האם מישהו מתנגד לתקנות?

שאול יהלום: אני רואה שאין אף מתנגד, ולכן אנחנו מאשרים את התקנות.

שאול יהלום: חברי הכנסת שואלים את המשרד לאיכות הסביבה שאלה, אם אסור לייבא ולהתקין את העצים האלה, מה עושים עם מתקנים בגני ילדים שנבנו עם העצים האלה לפני שנתיים?

אורנה מצנר: כרגע אין דרישה להסיר אותם.

אורנה מצנר: אנחנו עקבנו אחרי המגמה העולמית.

אורנה מצנר: לפי המגמה העולמית, בשלב הראשון הוציאה את ה-C.C.A משימוש באותם מתקני משחקים ובעץ לבנייה ביתית.

אורנה מצנר: ההנחיה שם היתה, להשאיר את המתקנים הקיימים, כדי לא ליצור בבת אחת פסולת מסוכנת.

אורנה מצנר: הנושא כרגע בחיתוליו.

אורנה מצנר: אנחנו הולכים שלב אחרי שלב.

אורנה מצנר: בשלב הראשון אסרנו את התכשיר, לא אפשרנו להביא את התכשיר ולחסן אותו בארץ.

אורנה מצנר: בשלב השני אסרנו את הייבוא של עץ מחוסן.

אורנה מצנר: לאט לאט אנחנו נבדוק איך נטפל בכל הפסולות.

שאול יהלום: התהליך לא צריך להיעשות לאט-לאט.

שאול יהלום: הילד שמשחק באותו מתקן יכול בעוד 3-4 שנים להיות בבית חולים.

שאול יהלום: המשרד לאיכות הסביבה צריך לקחת את המומחה הרפואי בביוכימיה ולבקש ממנו לבדוק את העניין תוך חודש, ואז להחליט.

שאול יהלום: אם זה גורם נזק, אנחנו צריכים להפסיק את זה היום.

שאול יהלום: אף אחד לא רוצה שילדו ישחק שם.

יגאל יאסינוב: אנחנו כמחוקקים לא יכולים לאשר את זה, אם אנחנו יודעים שיכולה להיות פגיעה בבריאות הילדים.

שאול יהלום: אתה אוסר את זה, אבל אתה לא מטפל בעבר.

יגאל יאסינוב: אם היום נודע לי שיש אולי גן ילדים שהחומר הזה נמצא שם והבריאות של אותם ילדים נמצאת בסכנה, אני לא יכול לאשר את זה.

יגאל יאסינוב: אם אני לא אוסר את זה, אני מאשר את זה.

אורנה מצנר: אנחנו נעביר את הדברים.

שאול יהלום: למי?

אריה אלדד: אני לא מכיר את החומר הזה.

אריה אלדד: האם הוא מסרטן בדרך של שאיפת הנסורת כשעובדים עם העץ, או הוא מסרטן במגע?

שאול יהלום: ד"ר מצנר, מהו מקצועך?

אורנה מצנר: אני ביולוגית במקצועי, ואני ליוויתי את הנושא הזה.

שאול יהלום: אז את מבינה את כל הקשור לחומר הזה.

אורנה מצנר: אני אגיד את כל מה שאני יודעת.

אורנה מצנר: מדובר בתכשיר הדברה שמכיל שלושה חומרים, קופר נחושת, אסרן אנאורגני וכרום שש ערכי.

אורנה מצנר: אסרן אנאורגני וכרום 6 ערכי, הם חומרים מסרטנים.

אורנה מצנר: לכן, נאסר המשך חיסון העצים באמצעות החומרים המסרטנים.

אורנה מצנר: לא מדובר על רעילות אקוטית, כאילו מי שנגע פעם אחת בחומר הזה, הוא מיד חולה בסרטן.

אורנה מצנר: מדובר על חשיפה לאורך זמן.

אורנה מצנר: מתי זה מסוכן מאוד?

אורנה מצנר: בשרפת העצים ובעיבוד העצים.

אורנה מצנר: לכן, חשיבות גדולה לאישור התקנות שמשרד העבודה מציע.

אורנה מצנר: העבודה עם העצים משחררת נסורת שמסוכנת בשאיפה.

אורנה מצנר: זה גם מסוכן לסביבה, כי זה יכול לדלוף, וזה גם מסוכן כאשר יש בלאי או מגע ממושך.

אורנה מצנר: כל הנושא הזה נחקר בעולם כולו בצורה מאוד מסיבית.

אורנה מצנר: מדינת ישראל הרחיקה לכת בנושא הזה.

אורנה מצנר: בעוד שבארצות העולם השאירו את ה-C.C.A לשימושים תעשייתיים, מדינת ישראל אסרה לחלוטין את השימוש בחומר.

שאול יהלום: הזה טוב מאוד.

אורנה מצנר: את הנושא של המתקנים הקיימים, אני אעביר למשרד.

שאול יהלום: דומה העניין לסיפור שהיה עם האסבסט.

שאול יהלום: משרד החינוך קיבל הנחיה להחליף את כל גגות האסבסט.

שאול יהלום: הוא לא בא ואמר כי מכאן ואילך לא יהיו גגות אסבסט, אלא החליף את כל הגגות.

שאול יהלום: כל זה תלוי ברמת הקרינה של החומר.

שאול יהלום: יכול להיות שניתן רק לתת אזהרה, אבל נראה לי שהאיסור הגדול לא הולך יחד עם הסלחנות כלפי מה שנעשה בעבר.

שאול יהלום: לכן, אני מציע שתכתבי לנו תוך 30 יום, ותספרי לנו מה ההתקדמות בנושא, לאחר שדיווחת על כך לאנשים במשרד.

נתן דיאמנט: אני רוצה לתת הבהרה מקצועית.

נתן דיאמנט: לא הוכח מעולם כי אחרי השימוש ב-C.C.A בעץ, להבדיל מהחומרים שהוא מכיל, שהוא מסרטן.

נתן דיאמנט: באירופה בודקים היום את כל הנושא הזה.

נתן דיאמנט: שם יושבים עשרות מומחים שיש להם ידע מאוד מעמיק בנושא, והם הולכים לחוקק חוקים בהתאם.

נתן דיאמנט: אורנה ערה לכל הנושא הזה.

נתן דיאמנט: אנחנו הקדמנו אותם בנושא של איסור שימוש.

נתן דיאמנט: היום, כולנו משתמשים בחומרים חלופיים שהם ידידותיים לסביבה.

נתן דיאמנט: אני לא רוצה שאנשים יצאו מן החדר הזה ויחשבו שבמדינה הזו מסתובב חומר מסרטן בגני הילדים.

שאול יהלום: אנו מטילים את הבדיקה של הנושא על המשרד הממונה על העניין.

שאול יהלום: הוא אחראי כלפי המדינה לנושא הזה.

יגאל יאסינוב: יכול להיות שאם נצבע את אותם מתקנים בגני הילדים בצבע מסוים, אז הם לא יהיו מסרטנים, ויהיו מספר שנים להחליף את כולם.

יגאל יאסינוב: האם מישהו זוכר איך נעשה הדבר לגבי האסבסט?

יגאל יאסינוב: זה לא נעשה בלחץ.

יגאל יאסינוב: כמה מתקנים כאלה יש, ומהי העלות התקציבית של זה?

שאול יהלום: מר דיאמנט, נניח שאני מקבל את דבריך, אבל יכול להיות שבבעירה כן משתחרר החומר.

שאול יהלום: מישהו צריך לקחת את זה בחשבון ולחשוב מה לעשות אם החומרים האלה.

שאול יהלום: צריכות לצאת הנחיות בעניין.

יעקב זוהר: אני חושב שהמשרד לאיכות הסביבה צריך גם להנחות את הגופים השונים, מה לעשות אעם החומרים הקיימים.

יעקב זוהר: לחברת החשמל יש במלאי עמודים שנרכשו עוד לפני התקופה שבה אסרו על השימוש בחומר או בעמודים.

יעקב זוהר: אני חושב שתקופת המעבר היתה צריכה להיות ארוכה יותר.

יעקב זוהר: יש גם אלפי עמודים שנמצאים ברשת החשמל.

יגאל יאסינוב: אני מניח שאין צורך להחליף אותם.

יגאל יאסינוב: אין איש שכל יום נוגע בהם.

יעקב זוהר: העלויות הן עלויות של רשת חשמל.

שאול יהלום: כל זה ייבדק על ידי ד"ר מצנר, והיא תדווח לנו מה יקרה.

שאול יהלום: תודה רבה, הישיבה נעולה.